Lohjan Kaivoslammella sukeltamassa olleeseen ryhmään kuulunut mies on saanut surmansa laitesukellusonnettomuudessa.

Pelastuslaitos sai jään alle joutuneen miehen elottomana ylös vedestä, mutta välittömästi aloitetut elvytystoimet eivät enää auttaneet. Pelastuslaitoksen hälyttivät paikalle muut ryhmään kuuluneet miehet. Poliisi tutkii onnettomuuden syytä.

Kaivoslampi on syntynyt vanhan avokaivoksen paikalle ja sukeltajilla on luvat siellä harrastamiseen. Päivystävän palomestari Jukka Ekholmin mukaan lampi on Suomessa harvoja paikkoja, jossa voi vanhoissa kaivostunneleissa harjoittaa luolasukeltamista.

Eklund kertoo kohteen olevan pelastuslaitokselle valitettavan tuttu. Siellä tapahtuu enemmän tai vähemmän vakavia onnettomuuksia toistuvasti, sanoo Ekholm.